Ռեինկարնացիա (երաժշտական խումբ)

Ռեինկարնացիա (ապա ՝ Ռեինկարնացիա նվագախումբ), հայկական երաժշտական խումբ, որը հիմնադրվել է 2001 թվականին։ Այդ ընթացքում խումբը հասցրել է փոխել 2 տարբեր ոճեր՝ հարդ ռոքից անցնելով ռեգգիիՌեինկարնացիա խմբի կենսագրություն Bravo.am։

 Պատմություն
Ռեինկարնացիան հայկական ռեգգի խումբ է, որի նախաձեռնողն է խմբի անփոխարինելի մեներգիչ Ռոլանդ Գասպարյանը։ Այս տարիների ընթացքում Ռեինկարնացիա խմբի ոճը և խմբի երաժիշտները փոխվել են, կապված խմբի մեներգիչ Ռոլանդ Գասպարյանի փորձարարական մտքերի և ապրելաոճի հետ։ 2007 թվականին լույս է տեսնում Ռեինկարնացիայի «Janfida to Jamaica 60 km» ալբոմը։ Դա առաջին հայկական ալբոմն էր ռեգգի և սկա ոճերի մեջ։ Նույն թվականին նկարահանվում է «Ջան Ռաստաման» երգի տեսահոլովակը։ Խմբի ոճը շատ ինքնատիպ է, այն իրենից ներկայացնում է հայկական և աֆրիկյան ոճերի յուրահատուկ խառնուրդ։

2006 թվականից Ռեինկարնացիան ակտիվորեն սկսել է համերգներ տալ։ 2010 թվականին լույս է տեսնում Մի գդալ սեր ալբոմը ՝ իր հիթային «Մի գդալ սեր» երգով։ Բացի մասնակցած բազում փառատոների և հայկական ակումբներում տված հարյուրավոր համերգների, Ռոլանդ Գասպարյանը զբաղվում է նաև բարեգործությամբ, իրականացնելով տարբեր ծրագրեր ուղղված որբերի օգնությանը։

Ինչպես Ռոլանդ Գասպարյանն է ասում, խմբի անդամները միշտ պետք է փոխվեն, քանի որ նա սիրում է աշխատել տարբեր երաժիշտների հետ։ Հունիսի 7-ին Երևանի ակումբներից մեկում կայացավ խմբի առաջին տեսաերիզի շնորհանդեսըReincarnation-ը DVD-ի թողարկման առիթով եւս չորս օր համերգ կտա Bravo.amԱռաջին DVD-ի շնորհանդեսը հունիսի 7-ին«Ռեինկարնացիա» խմբի առաջին DVD սկավառակն արդեն պատրաստ էԱռավոտ։ Տեսաերիզում զետեղված է վավերագրական ֆիլմ խմբի Եվրոպական շրջագայության մասին և համերգի ձայնագրություն։

Խումբը ունեցել է բազմաթիվ համերգներ և մասնակցել Փառատոնների ինչպես Հայաստանի տարբեր մարզերում, այնպես էլ Սերբիայում, Լեհաստանում, Ֆրանսիայում, ԱՄՆ-ում և շատ այլ երկրներում։ 2015 թվականին Երևանում Ռոլանդ Գասպարյանը բացեց «House of Reincarnation» ակումբը, որտեղ խումբը պարբերաբար համերգներ է ունենում։ Նույն թվականին Ռոլանդ Գասպարյանը ստեղծեց բջջային հավելված, որը Հայաստանում առաջինն էր իր տեսակով․ այն նախատեսված է Android և iOS համակարգերով աշխատող հեռախոսների համար։ Այդ հավելվածով կարող են մշտապես ծանոթանալ «Ռեինկարնացիա»-յին վերաբերող նորություններին, լսել նոր երգերը, դիտել տեսահոլովակները, ծանոթանալ առաջիկա համերգներին և միջոցառումներին, ինչպես նաև ուղիղ հեռարձակմամբ հետևել խմբի համերգներին։

 Կազմ 
Ռոլանդ Գասպարյան - վոկալ
Էդգար Սահակյան - բաս-կիթառ
Արթուր Մարգարյան - սոլո-կիթառ
Կարեն Մամիկոնյան - ստեղնաշարային գործիքներ
Մարեկ Զաբորսկի - հարվածային գործիքներ
Հայկ Ղազարյան - շեփոր
Տիգրան Սուչյան - շեփոր
Վահրամ Դավթյան - տրոմբոն
Դավիթ Նալչաջյան - սաքսոֆոն
Ռաֆիկ Այվազյան - կլարնետ, բլուլ, դուդուկ բաս-կիթառ

 Լարային քառյակ 
Լևոն Առաքելյան - թավջութակ
Անահիտ Մաթևոսյան - ալտ
Արուս Կարապետյան - ջութակ
Տաթևիկ Շահինյան - ջութակ    
Արման Ավետիսյան - ձայնային օպերատոր
Կարեն Վարդանյան - լուսային ձևավորող

 Ալբոմներ 
2005 - Անօրեն 
2007 - Janfida to Jamaica 60 km
2010 - Մի գդալ սեր
2013 - Աղ ու հաց
2014 - Սպիտակ
2016 - H2O

 Տեսաերիզներ 
2013 DVD

 Սինգլներ 
 Սեր (սինգլ) (թողարկվել է 2011 թ. հունիսի 1-ին։ Երգի խոսքերի և երաժշտության հեղինակն է Ռոլանդ Գասպարյանը։ Նկարահանվել է տեսահոլովակ, պրոդյուսերը՝ Արտյոմ Այվազյանն էՍեր - bravo.am)։
 Լուսաբաց (սինգլ) (թողարկվել է 2016 թ. մայիսի 3-ին։ Երգի խոսքերի և երաժշտության հեղինակ՝ Ռոլանդ Գասպարյան)։

 Տեսահոլովակներ 

 2007 «Ջան Ռաստաման»
 2009 «Պատերազմներ»
 2009 «Էլի լավ ա»
 2010 «Մի գդալ սեր»
 2010 «Երե-ուան»
 2010 «Սիրունիկ ես»
 2011 «Սեր»
 2012 «Յար արի»
 2012 «Աշխարհումս իմն դուն իս»
 2013 «Աղ ու հաց»
 2013 «Երևան»
 2014 «Սիրում եմ քեզ»
 2014 «Քո աչքերում»
 2015 «Սիրուս կսպասեմ»
 2015 «Թարմ ծաղիկներ»
 2016 «Ով սիրուն-սիրուն»
 2016 «Լուսաբաց»

 Մրցանակներ 
2008 Ռադիո «Վան» Երևան, Հայաստան – Լավագույն երգ «Էլի լավ ա»
2009 «Հայկական երաժշտական մրցանակաբաշխություն» Գլենդել, ԱՄՆ – Լավագույն այլընտրանքային ալբոմ «Մի գդալ սեր»
2009 Ռադիո «Վան» Երևան, – Ռադիո «Վան»-ի լավագույն Soundtrack-ը
2009 Ռադիո «Վան» Երևան, Հայաստան – Տարվա հիթային երգ
2010 «Տաշիր 2010» Մոսկվա, Ռուսաստան – Լավագույն հիթ «Էլի լավ ա»
2010 «Թոփ 10» 2010 «Հայկական երաժշտական մրցանակաբաշխություն»  Երևան, Հայաստան – Լավագույն երաժշտական վիդեո «Մի գդալ սեր»
2010 Ռադիո «Վան» Երևան, Հայաստան – Լավագույն հիթային երգ “Մի գդալ սեր”
2011 Ռադիո «Վան» Երևան, Հայաստան – Լավագույն հիթային երգ “Սեր”
2012 «Սայաթ Նովա»  հայկական երաժշտական մրցանակաբաշխություն, Մոսկվա, Ռուսաստան - Տարվա լավագույն հիթ «Աշխարհումս իմն դուն իս»
2012 Ռադիո «Վան» Երևան, Հայաստան – Լավագույն խումբ և լավագույն հիթ
2012 «Հայկական երաժշտական մրցանակաբաշխություն» Մոսկվա, Ռուսաստան - Տարվա լավագույն խումբ և լավագույն հիթ
2013 «Վան» երաժշտական մրցանակաբաշխություն Երևան, Հայաստան - Լավագույն խումբ
2014 «Դար 21» երաժշտական հեռուստատեսային մրցանակաբաշխություն Երևան, Հայաստան - Տարվա լավագույն խումբ
2015  Ռադիո «Վան» երաժշտական մրցանակաբաշխություն Երևան, Հայաստան - Հատուկ մրցանակ

Արտաքին հղումներ
 Պաշտոնական կայք
 Ռեինկարնացիան imusic.am֊ում
 Ռեինկարնացիյի ալիքը YouTube-ում

Ծանոթագրություններ

Կատեգորիա:Հայկական ռեգգի խմբեր